b'\n_START_ARTICLE_\nBorn-Haberjev ciklus\n_START_PARAGRAPH_\nBorn-Haberjev ciklus je postopek za analiziranje reakcijskih energij. Ime je dobil po svojih avtorjih, znanstvenikih Maxu Bornu in Fritzu Haberju._NEWLINE_Born-Haberjev ciklus obravnava tvorbo ionske spojine v reakciji med kovino, obi\xc4\x8dajno iz 1. in 2. skupine elementov, in nekovino. Ciklus se je prvotno uporabljal predvsem kot orodje za izra\xc4\x8dunavanje mre\xc5\xbene entalpije \xce\x94H\xe2\x82\x98, katere se ne da izmeriti neposredno._NEWLINE_Mre\xc5\xbena entalpija je sprememba entalpije, do katere pride pri tvorbi ionske spojine iz plinastih ionov. Nekateri kemiki jo definirajo v obratni smeri, se pravi kot energijo, ki je potrebna, da se ionska spojina uplini. Prva reakcija je vedno eksotermna, druga pa vedno endotermna._NEWLINE_Born-Haberjev ciklus izra\xc4\x8dunava mre\xc5\xbeno entalpijo s primerjavo standardne tvorbene entalpije \xce\x94H\xe2\x82\x9c ionske spojine z entalpijo, ki je potrebna za tvorbo plinastih ionov iz elementov in je ena od aplikacij Hessovega zakona._NEWLINE_Ugotavljanje energije, ki je potrebna za pretvorbo kovine v plinaste ione, je zelo zapleteno, ker je treba kovino najpreh upariti in nato uplinjene atome ionizirati. \xc4\x8ce je element v normalnem stanju molekula, je treba upo\xc5\xa1tevati tudi disociacijsko entalpijo (vezno energijo) vezi. Energija, ki je potrebna za odcepitev elektronov in nastanek kationa, je ionizacijska energija. Entalpija, ki je potrebna za pripojitev elektronov in nastanek aniona je elektronska afiniteta.'